# XML-kiegészítő

Daniel
Naber

    daniel.naber@t-online.de

2002. 07. 20.
0.90.00

Ez a modul XML fájlok elkészítését segíti, felsorolva a megengedett tag-eket stb.

KDE
Kate
xml

# Bevezető

A modul megjeleníti azokat az elemeket, amelyek engedélyezettek az XML dokumentum aktuális pozíciójánál, a fájl DTD-je alapján. Kilistázza az engedélyezett elemeket, attribútumokat, attribútumértékeket vagy entitásokat, mindig a kurzorpozíciónak megfelelően (a lista az összes entitást tartalmazza, ha a kurzortól balra az & jel található). Ezenkívül be lehet zárni a legutoljára megnyitott tag-et.

A DTD-nek XML formátumúnak kell lennie, ahogy pl. a `dtdparse` nevű Perl programmal készíthető. Az ilyen DTD-t meta-DTD-nek hívják. A modulhoz tartozik néhány meta-DTD, telepítéskor a `$KDEDIR/share/apps/katexmltools/` könyvtárba kerülnek, mely az alapértelmezett könyvtár a Meta-DTD hozzárendelése... parancsnál. Ha saját meta-DTD-t szeretne készíteni, töltse le a `dtdparse` programot innen: http://dtdparse.sourceforge.net.

## Használati útmutató

Indítsa el a Kate-et és válassza a Kate XML-kiegészítő menüpontot, mely az Alkalmazás/Bővítőmodulok részben található a Beállítások A Kate beállításai.. menüben. Ezután válassza az XML-bővítőmodul Meta-DTD hozzárendelése menüpontot. Ha a dokumentum nem tartalmaz DOCTYPE sort vagy a dokumentumtípus ismeretlen, ki kell választani a fájlrendszerből egy meta-DTD-t. Máskülönben az a meta-DTD lesz betöltve, mely a dokumentum DOCTYPE-jának megfelel.

A modulban szövegbevitelkor használható parancsok:

< (kisebb jel)

  Ennek hatására megjelenik a lehetséges elemek listája, kivéve, ha a kurzor már egy tag belsejében található. Jelenleg nem használható a legfelső szintű elem beszúrására (pl. <html>).

" (idézőjel)

  Az idézőjel hatására megjelenik a választható attribútumok listája (ha nem üres), feltéve, hogy a kurzor már egy tag-en belül van.

(szóköz)

  Ennek hatására megjelenik az aktuális elemnél lehetséges attribútumok listája, ha a kurzor tag-en belül található.

& (és jel)

  Ennek hatására megjelenik a nevesített entitások listája.

## Lehetőségek, korlátok

Egyszerűen kipróbálhatja a szerkesztési lehetőségeket (és azok korlátait): töltse be a `$KDEDIR/share/apps/katexmltools/testcases.xml` fájlt a &kate;-be, és kövesse az utasításokat. Egyszerre csak egy nézetet lehet használni dokumentumonként.

## A menüstruktúra

XML bővítőmodul Elem beszúrása...

  Megnyit egy párbeszédablakot, melyből a kiválasztott XML elemet be lehet szúrni. A <, > jelet és a bezárő tag-et a program automatikusan beilleszti. Ha a menü kiválasztásakor ki volt jelölve egy szövegrész, akkor az a kezdő és záró tag közé fog kerülni. A párbeszédablak felajánlja az aktuális pozíciónál beszúrható összes elemet, ha kiválasztott egy meta-DTD-t a Meta-DTD hozzárendelése... menüpontban.

XML-bővítőmodul Az elem bezárása

  Ennek választásakor a program megkeresi visszafelé az utolsó megnyitott tag-et, és beszúrja az aktuális pozícióhoz a megfelelő bezáró elemet. A keresés mindig a kurzorpozíciótól visszafelé halad. Ha nincs megnyitott tag, nem történik semmi.

XML-bővítőmodul Meta-DTD hozzárendelése...

  Itt lehet megadni, hogy az aktuális dokumentumhoz melyik meta-DTD-t kell használni. A hozzárendelést nem menti el a program, ezért minden alkalommal (a &kate; megnyitása után) újra el kell végezni.

## A közreműködők névsora

XML-kiegészítő &kate;-bővítőmodul - szerzői jog: Daniel Naber (daniel.naber@t-online.de), 2001, 2002.

A dokumentáció szerzői joga: Daniel Naber, 2001, 2002.

Magyar fordítás: Szántó Tamás tszanto@mol.hu

&underGPL;