# mac

Johnathan
Riddell
jr@jriddell.org
Tamás
Szántó
Magyar fordítás

    tszanto@mol.hu

A mac KDE-protokoll segítségével elérhetővé válnak a HFS+-partíciók a &konqueror;ból és a &kde; fájlkezelési ablakaiból. A protokoll a Hfsplus tools nevű csomagra épül, ezért azt telepíteni kell a protokoll használatához.

Ha kiadja a `mac:/` parancsot a &konqueror;ban, megjelenik a &MacOS;-partíció tartalma. Ha korábban még nem használta ezt a protokollt, akkor valószínűleg megjelenik egy hibaüzenet, jelezve, hogy még nem választott ki partíciót. Próbálja beírni a `mac:/`?dev=/dev/hda2`` parancsot a megfelelő partícióérték megadásával (ha nem tudja, melyik partíción található a &MacOS;, próbálkozzon rendre a hda2, hda3 stb. értékekkel vagy használja a Print parancsot a `mac-fdisk` programban). A program megjegyzi a partíció nevét, ezért legközelebb már nem szükséges megadni.

A Hfsplus tools láthatóvá teszi a fájlokat, másolási lehetőséget biztosít HFS+-partícióról, de a partícióra nem lehet írni és a fájlnevek sem változtathatók meg.

A HFS+ minden fájlnál valójában kettőt (ún. 'fork'-ot) hoz létre, egy erőforrás- és egy adatfájlt. Az alapértelmezett másolási mód használatakor csak a nyers adatok kerülnek át a meghajtóra, tehát csak az adatfájl tartalma kerül át. A szöveges fájlok szöveges módban kerülnek át (a sorvég-jelek &UNIX;-os formátumúakra változnak, és néhány problémát okozó karakter mással lesz helyettesítve), ha másként nem kéri. A másolás történhet Mac Binary II, szöveges vagy bináris formában: `mac:/`fájlnév?mode=b`` vagy `mac:/`fájlnév?mode=t``. További információ a `hpcopy` man-oldalán található.

A HFS+-partíció olvasásához jogosultságbeállítás szükséges, ennek módja azonban disztribúciófüggő.

Néhány mappanév a &MacOS;-ben egy magas f-hez hasonló karakterrel végződik, ami problémát okozhat a hfstools használatakor.