# audiocd

&Rik.Hemsley; &Rik.Hemsley.mail;
Tamás
Szántó
Magyar fordítás

    tszanto@mol.hu

2001-07-14
2.20.00

Ez a protokoll lehetővé teszi, hogy a hang-CD-ket úgy lehessen kezelni, mint egy valódi fájlrendszert (a hangsávok felelnek meg a fájloknak). Ha átmásol egy ilyen fájlt a merevlemezre, akkor a teljes hangsáv tartalmát átmásolja a program. Így nagyon könnyen lehet CD-s hanganyagokról másolatot készíteni.

A protokoll kipróbálásához helyezzen be egy hang-CD-t a &CD-ROM;-meghajtóba, és adja ki az `audiocd:/` parancsot a &konqueror;ban. Néhány másodperc múlva megjelenik a hangsávok listája és néhány könyvtárnév.

A hang-CD-ken nincsenek valódi könyvtárak, a protokoll ezeket csak kényelmi okokból hozza létre (virtuális könyvtárak). Ha megnézi a könyvtárak tartalmát, akkor mindegyikben ugyanannyi hangsávot talál. Ha elérhető a gépről az internet, akkor néhány hangsávnál a benne található szám címe látható fájlnévként (ezeket az internetről kérdezi le a program).

A könyvtárakat azért jeleníti meg a program, hogy Ön könnyen ki tudja választani, milyen formátumban szeretné meghallgatni vagy átmásolni a hangsávokat a CD-ről.

Ha az `Ogg Vorbis` könyvtárból áthúz egy fájlt egy nyitott &konqueror;-ablakra, akkor megjelenik egy másolási ablak, melyben látható, hogy a program kiolvassa a hangsáv tartalmát a CD-ről és lementi az adatokat a célként megadott könyvtárba (fájlként). Az Ogg Vorbis egy erősen tömörített formátum, ezért a létrehozott fájl lényegesen kisebb lesz, mintha a nyers hangsávot másolná át.

Ennek működési mechanizmusa nagyon egyszerű. Amikor az audiocd protokoll olyan kérést kap, hogy olvasson be egy sávot az `Ogg Vorbis` könyvtárból, akkor elkezdi beolvasni a CD-ről a kért hangsávot eredeti (nyers) formában. A kinyert adatokat átadja az Ogg Vorbis tömörítőmodulnak, mely a hanganyagot Ogg Vorbis formátumú fájlként helyezi el a könyvtárban (a CD-ről bejövő hanganyag lényegében egyszerű bináris adatfolyam).

Ha egy `.wav` kiterjesztésű fájlt húz át valahonnan a &kde; médialejátszójára, akkor hasonló folyamat játszódik le, mint az előbb. A nyers hanganyagot most is átkódolja a program, de a kapott fájl nem Ogg Vorbis formátumú lesz. A kiindulási `.cda` fájlokból, melyek a CD-lemez alapkönyvtárában találhatók, RIFF WAV formátumú fájl lesz - ez egy egyszerű, tömörítés nélküli formátum, melyet minden médialejátszó kezelni tud.

A &kde; médialejátszója képes azonnal lejátszani a kapott `.wav` fájlt. Ha a lejátszás során hibák lépnek fel, próbálja megváltoztatni az alább ismertetett `hibajavítás` paraméter értékét.

## Beállítások

`eszköznév`

  Ez adja meg a CD-meghajtót kezelő eszköz nevét, pl. `audiocd:/`?eszköznév`=`/dev/sdc``. ha ez nincs megadva, akkor a protokoll megkeresi az első elérhető CD-meghajtót, melyben hang-CD található, de ha ez nem sikerül vagy több CD-meghajtót használ egyszerre, akkor szükség lehet erre a paraméterre. A beállítóablakban meg lehet adni az alapértelmezett eszköznevet.

`paranoia_level`

  Ezzel lehet megadni a hibajavítás módját a CD-s hanganyag beolvasása közben.

  0. szint

    Nincs hibafelismerés és -javítás. Csak akkor ajánlott, ha a CD-meghajtó tökéletesen működik (ez ritkán fordul elő...).

  1. szint

    Egyszerű hibafelismerés és -javítás.

  2. szint

    Ez az alapértelmezés. Csak akkor fogadja el a beolvasott anyagot, ha minden hibát sikerült benne kijavítani.

  A 2. szint használatának van egy jelentős hátránya. A hanganyag beolvasása lelassulhat lemezhibák esetén, ezért a közvetlen lejátszás akadozni kezdhet. Ha a CD-meghajtó kifogástalan állapotú (ez még a drágább meghajtóknál sem mindig igaz), akkor a beolvasás ritkán fog lelassulni, de egy nagyon elhasznált meghajtó esetében egyetlen rossz minőségű CD beolvasása napokig is eltarthat!

`use_cddb`

  E paraméter megadásakor a program a CD jellemzőit le fogja kérdezni egy internetes CD-adatbázisból. A hang-CD-ken nem találhatók meg a számok nevei, de az internetes CD-adatbázis a lemez hangsávjainak számából és hosszából képzett azonosító segítségével meg tudja határozni, hogy a CD-lemezen melyik hangsávnak mi a címe. Az adatbázist önkéntes karbantartók frissítik rendszeresen, bárki számára elérhető.

  A &kscd;, a &kde; CD-lejátszója segítségével Ön is beküldheti a számok listáját, ha a lemez tartalomjegyzéke még nem szerepel az adatbázisban.

  Alapértelmezésben be van kapcsolva. Ha az internet-kapcsolat nincs megfelelően beállítva, akkor a CD hangsávjai mellett nem jelennek meg a számcímek. Ilyenkor érdemes kikapcsolni az opciót az `audiocd:/?`use_cddb`=`0`` parancs kiadásával.

`cddb_server`

  A lekérdezéshez használt internetes CD-adatbázis címe. Az alapértelmezés: freedb.freedb.org:888, ez azt jelenti, hogy a szolgáltatás a freedb.freedb.org gépen a 888-as porton aktív.

## Példák

`audiocd:/?device=/dev/scd0&paranoia_level=0&use_cddb=0`

  Ez a parancs kilistázza annak a hang-CD-nek a tartalmát, amely a `/dev/scd0` meghajtóban található (&Linux;-alapú rendszerben ez az első SCSI-csatolós &CD-ROM;-egység). Ha egy hangsávot átmásol a CD-ről a merevlemezre, akkor a forrás olvasása közben ki lesz kapcsolva a hibafelismerés és a hibaellenőrzés. A program nem fogja megpróbálni elérni az internetes CD-adatbázist.

## Gyakran feltett kérdések

Azt az üzenetet kapom, hogy A fájl vagy a / könyvtár nem létezik. Mit kell tennem? A meghajtóban benne van egy CD-lemez!

Próbálja kiadni a ``cdparanoia` `-vsQ`` parancsot a saját nevében (nem a root felhasználó nevében). Ekkor megjelenik a sávlista? Ha nem, akkor ellenőrizze, hogy rendelkezik-e megfelelő hozzáférési jogosultsággal a CD-eszközhöz. Ha SCSI-emulációt használ (például ha a meghajtó egy IDE-csatolós CD-író egység), akkor ellenőrizze, hogy megfelelőek-e a jogosultságok az általános SCSI eszközön, mely valószínűleg `/dev/sg0`, `/dev/sg1`, vagy valami hasonló. Ha még mindig nem működik, adja ki az `audiocd:/?device=/dev/sg0` (vagy hasonló) parancsot, hogy az audiocd protokoll biztosan a megfelelő &CD-ROM;-eszközt találja meg.