# print

&Kurt.Pfeifle; &Kurt.Pfeifle.mail;
Tamás
Szántó
Magyar fordítás

    tszanto@mol.hu

2002-06-23
1.00.00

A print KDE-protokoll segítségével könnyen elérhetők a KDE nyomtatási rendszer (&kdeprint;) jellemzői virtuális mappák formájában. Ezekkel a mappákkal a nyomtatási rendszer könnyen áttekinthetővé és kezelhetővé válik.

A `print:/` a többi &kde;-protokollhoz hasonlóan működik: adja ki a `print:/` parancsot például a &konqueror;ban. A `print:/` segítségével nem csak kiolvasni lehet a nyomtatási alrendszer jellemzőit, hanem lehetőség nyílik a nyomtatók és a nyomtatási rendszer tulajdonságainak megváltoztatására, új nyomtatók felvételére, nyomtatóosztályok létrehozására.

Adatok módosítása előtt a program be fogja kérni a rendszergazdai jelszót, ha Ön normál felhasználóként van bejelentkezve.

A gyakran használt címek felvehetők könyvjelzőnek is, pl.: `print:/manager`

A parancs kétféle szintaxissal használható: `print:/[virtuális mappa neve]` vagy `print:[virtuális mappa neve]`

A rendelkezésre álló nézetek és műveletek erősen függenek attól, hogy milyen nyomtatási rendszerek vannak telepítve és aktiválva a gépen. Például a nyomtatók tulajdonságlapján csak azok az információk jelennek meg, amelyek az éppen kiválasztott nyomtatási rendszerre vonatkoznak. Ha például a CUPS-ról átmenetileg átváltott az LPD-re, akkor kevesebb adat fog megjelenni, mert a CUPS sokkal több paraméterrel rendelkezik, mint az LPD.

Néhány fontosabb virtuális mappa nevét és szerepét ismertetjük az alábbiakban.

## Néhány példa

`print:/` (a nyomtatási gyökérkönyvtár)

  A nyomtatási adatok böngészőjének kiindulópontja. Általában megjelenik benne az Osztályok, a Nyomtatók, a Nyomtatáskezelő és a Speciális nyomtatók mappa.

`print:/classes` vagy `print:classes`

  A nyomtatóosztályok áttekintése (csak a CUPS nyomtatási rendszer esetén)

`print:/classes/osztálynév` vagy `print:classes/osztálynév`

  A megadott osztályba tartozó nyomtatók áttekintése (csak a CUPS nyomtatási rendszer esetén)

`print:/printers` vagy `print:printers`

  A nyomtatók áttekintése. Ha rákattint az egyik nyomtatónévre, megjelennek a nyomtató tulajdonságai.

`print:/printers/nyomtatónév` vagy `print:printers/nyomtatónév`

  Megjeleníti a kiválasztott nyomtató adatait

`print:/manager` vagy `print:manager`

  Megnyitja a nyomtatókezelési modult, mely nagyon hasonlít a &kde; vezérlőközpontból is elérhető modulhoz. Itt lehet például más nyomtatási rendszerre váltani vagy rendszeradminisztrációs feladatokat elvégezni.

  Ez a nyomtatási rendszer központi beállítómodulja.

`print:/specials` vagy `print:specials`

  Itt találhatók a speciális nyomtatókjellemzői:

  - Két speciális nyomtató &PostScript; ill. PDF formátumban történő fájlba mentést tesz lehetővé.

  - Egy speciális nyomtatóval PDF formátumban lehet csatolásokat a &kmail;en keresztül elküldeni.

  - A faxolási speciális nyomtatóval közvetlenül lehet fájlokat elfaxolni a támogatott faxprogramokon keresztül (pl. a Hylafaxszal vagy az efaxszal).

A parancsok (pl. `print:/manager`) kiadhatók az &Alt;F2 billentyűparanccsal előhívható parancsablakból is.

Ha többet szeretne megtudni a &kde; nyomtatási rendszerének lehetőségeiről, olvassa el a &kde; nyomtatási rendszer kézikönyvét a helyi gépen vagy az interneten. A website-on sok dokumentum elérhető HTML és PDF formátumban, például különféle bevezetők, a FAQ-ok és tippgyűjtemények.